**Zdôvodnenie nerozdelenia predmetu zákazky s názvom**

**„*Dodávka osobných automobilov nižšej strednej triedy-II*“**

Predmetom zákazky je vo všeobecnosti dodávka cca 252 osobných automobilov nižšej strednej triedy (Segment "C"), zvláštneho príslušenstva a výbavy, ako aj dodávka voliteľného doplnkového príslušenstva a výbavy.

Dôvody, ktoré viedli verejného obstarávateľa k nerozdeleniu predmetu zákazky sú nasledujúce:

* verejný obstarávateľ pred vyhlásením postupu zadávania tejto zákazky dôkladne zvážil a vzal do úvahy všetky skutočnosti, ktoré sa týkajú vhodnosti, resp. nevhodnosti rozdelenia tohto predmetu zákazky na časti. Verejný obstarávateľ zároveň uvádza, že osobné automobily nižšej strednej triedy s technicky odlišnou špecifikáciou, zadáva ako ďalšiu samostatnú nadlimitnú zákazku, t.j. v konečnom dôsledku je možné uviesť, že zo strany verejného obstarávateľa došlo k rozdeleniu predmetu zákazky – segmentu osobných automobilov nižšej strednej triedy,
* požadovaný predmet zákazky tvorí kompaktný celok spôsobilý pri splnení predpísaných legislatívnych náležitostí pre využívanie na pozemných komunikáciách v rámci výkonu služby,
* osobný automobil nižšej strednej triedy podľa týchto súťažných podkladov je v rovnakej technickej špecifikácii,
* predmetné tovary majú rovnaký charakter,
* predmet zákazky v tomto prípade, predstavuje vo svojom finálnom vyhotovení kompaktný celok, t.j. ide o jeden celok plnenia predmetu zákazky,
* pre plnenie tohto predmetu zákazky je charakteristické zadávanie jednej zákazky ako celku,
* skúsenosti verejného obstarávateľa z predchádzajúcich plnení rovnakého/obdobného predmetu zákazky najmä čo sa týka zabezpečenia technických, úžitkových parametrov a záruk celého predmetu zákazky (nie len technických, úžitkových parametrov a záruk súvisiacich s dodávkou osobných automobilov nižšej strednej triedy),
* minimálna úroveň požiadaviek na tento predmet zákazky – technické parametre boli stanovené primerane, podľa potrieb, účelu použitia a v súlade s predmetom činnosti verejného obstarávateľa,
* požadované automobily nižšej strednej triedy sa budú využívať v rámci výkonu služby, v stredne náročných terénoch,
* v súťažných podkladoch požadovaný predmet zákazky tvorí charakterovo a účelovo rovnaké tovary, pričom možno odôvodnene predpokladať, že nerozdelenie predmetu zákazky v rámci tejto verejnej súťaže na časti negatívne neovplyvňuje hospodársku súťaž, aj vzhľadom na skutočnosť, že tento predmet zákazky je tovarom na trhu, ktorý je voľne dostupný ktorémukoľvek uchádzačovi,
* na relevantnom trhu sú dodávatelia predmetu zákazky, ktorí sú schopní a oprávnení plniť tento predmet zákazky komplexne ako jeden celok a predložiť aj ponuku,
* pri zabezpečení – dodaní požadovaných tovarov ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri plnení predmetných tovarov, ich evidencii, fakturácii,
* využiť verejné financie efektívnym, účinným a transparentným spôsobom, t.j. verejný obstarávateľ pri definovaní technických parametrov bral do úvahy nie len samotné náklady na kúpu predmetných automobilov, ale aj následné náklady súvisiace s prevádzkovaním svojho automobilového parku.

So zreteľom na dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ dosiahnuť je tento predmet zákazky nedeliť ale zachovať ho v celistvom stave.